الهيئه العامه لشئون المطابع الاميريه

المطابع الاميريه كان اسمها مطبعه بولاق و بعدها المطبعه الاهليه لغاية اسمها الحالى هيا واحده من الجهات الرئيسيه اللى اعتمد عليها محمد على باشا فى تطوير مصر و نقلها لعصر الحضاره الحديثه.

 الانشاء 
تصغير|يسار|قالب الطباعه الحجريه فى مطبعه البولاق
تصغير|يسار|نماذج من الاحرف الخشبيه اللى استخدمت فى مطبعه البولاق سنه 1820م
تاريخ انشاء ”المطبعه الاميريه“ فى بولاق بيرجع لاكتر من 187 سنه و انشئت مطبعه بولاق فى سبتمبر سنة 1820 م و افتتحت رسميا فى عهد محمد على باشا سنة 1821م. بعد ما اوفد بعثه لدراسة الطباعه فى مدينة ميلان الايطاليه, و كان اول كتاب طبع بيها معجم عربى ايطالى فى ديسمبر سنة 1822, و بعدها انتشرت المطابع فى مصر والدول العربيه. و كانت بتطبع الكتب العسكريه للجيش, و اتطورت بعد كده و طبعت الكتب الادبيه و العلميه و المدرسيه.

فى اكتوبر 1862م قدم محمد سعيد باشا المطبعه هديه لعبد الرحمن بك رشدى, و اشتراها الخديوى اسماعيل باشا و ضمها لاملاك الدائره العامه, و رجعت ملك للدوله فى 20 / 6 / 1880م فى عهد الخديوى توفيق, و اصدر جمال عبد الناصر فى 13 اغسطس 1956 القرار بقانون رقم 312 لسنة 1956, بانشاء الهيئه العامه لشئون المطابع الاميريه, و الحاقها بوزارة الصناعه, و عقد مجلس ادارتها اول جلساته, بتاريخ اول سبتمبر سنة 1956, برئاسة عزيز صدقى, وزير الصناعه, و من التاريخ داه قررت وزارة الصناعه اقامة مبنى جديد للهيئه فى منطقة امبابه على مساحه 35000 متر مربع تقريبا, كمان زودتها باحدث ماكينات الطباعه المتطوره لحد يتهيا ليها كل اسباب النهوض برسالتها.

افتتحت الهيئه –رسميا– مبناها الجديد فى عهد انور السادات, افتتحها ابراهيم سالم محمدين, وزير الصناعه يوم السبت الموافق 28 يوليه سنة 1973 م و اعتبرت الهيئه من الهيئات ذات الطابع الاقتصادى, حسب قرار رئيس مجلس الوزراء رقم 1039 لسنة 1979.

 مطبوعات واصدارات الهيئه 
 الجريده الرسميه: و هيا الجريده الرسميه للدوله و بتصدر كل خميس.
 الوقائع المصريه: و هيا اقدم صحيفه مصريه. و بتصدر دلوقتى كملحق للجريده الرسميه غير انها بتصدر يوميا عدا الجمع والعطلات.
 المطبوعات الحكوميه, الكتب القانونيه, التقاويم, المصحف الشريف.

 صور 

 الموقع الرسمى 
 المطابع الاميريه
 تاريخ مطبعه بولاق - مكتبه الاسكندريه
 مصادر 

تصنيف:القاهره
تصنيف:اعلام حكومى
تصنيف:تاريخ مصر الحديث
تصنيف:دور نشر فى مصر
تصنيف:مطابع
تصنيف:معالم القاهره
تصنيف:هيئات حكوميه مصريه
تصنيف:وكالات حكوميه